Narodni demokratski pokret
Narodni demokratski pokret (NDP) je politička stranka u Republici Srpskoj i Bosni i Hercegovini.

Istorijat 
Stranka je nastala 9. juna 2013. godine ujedinjenjem Demokratske partije na čelu sa Draganom Čavićem i Narodne demokratske stranke na čelu sa Krstom Jandrićem. Ovom pokretu je 24. aprila 2014. godine pristupila i Nova socijalistička partija Zdravka Krsmanovića.

Program stranke (pojedine tačke) 
 Provođenje Dejtonskog mirovnog sporazuma je prihvaćena obaveza za sve demokratski izabrane vlasti na svim nivoima u BiH i entitetima, i kvalitet njegovog sprovođenja opredjeljuje njegovu perspektivu.
 Nakon skoro četiri godine ratovanja, Dejtonski mirovni sporazum je donio mir. Promjena temeljnih principa ovog sporazuma mogla bi ponovo dovesti do sukoba, sa još većim tragičnim poslijedicama, što Narodni demokratski pokret nikako ne želi da se desi.
 Dejtonski uređenu BiH prihvatili su svi njeni konstitutivni narodi, reprezentovani njihovim izabranim predstavnicima, a potvrdile su je vodeće države međunarodne zajednice, čime je za Narodni demokratski pokret Bosna i Hercegovina dobila konačan međunarodni suverenitet, subjektivitet i legitimitet.
 Jednostranost u njegovoj primjeni, ali i njegova jednostrana promjena, bili bi pogubni za BiH, ali i krajnje opasna za cijeli region.
 Narodni demokratski pokret se slaže da prema Dejtonskom mirovnom sporazumu nije moguće postojanje entiteta bez BiH, kao ni BiH bez entiteta.
 Promjena Dejtonskog mirovnog sporazuma nametanjem, mimo volje Republike Srpske, kojom se ukida status entiteta Republike Srpske, za Narodni demokratski pokret znači prestanak postojanja države Bosne i Hercegovine.

Zastupljenost u organima vlasti 
U Narodnoj skupštini Republike Srpske Narodni demokratski pokret ima 4 poslanika. To su: Dragan Čavić, Krsto Jandrić, Zdravko Krsmanović i Zorka Andrić.

Vidi još 
 Dragan Čavić
 Demokratska partija

Spoljašnje veze 
 www.ndprs.org 

Nastanci 2013.
Političke stranke u Bosni i Hercegovini
Konzervativne partije